open-index/open-wikipedia-markdown huggingface dataset:
Εξώεργη αντίδραση

Μια **εξώεργη αντίδραση** είναι μια χημική αντίδραση όπου η μεταβολή στην ελεύθερη ενέργεια είναι αρνητική (υπάρχει μια καθαρή έκλυση ελεύθερης ενέργειας), που δείχνει μια αυθόρμητη αντίδραση. Για διεργασίες που λαμβάνουν χώρα κάτω από συνθήκες σταθερής πίεσης και θερμοκρασίας, χρησιμοποιείται η ελεύθερη ενέργεια Γκίμπς, ενώ η ενέργεια Χέλμχολτζ χρησιμοποιείται για διεργασίες που λαμβάνουν χώρα κάτω από συνθήκες σταθερού όγκου και πίεσης.

Συμβολικά, η έκλυση της ελεύθερης ενέργειας, *G*, σε μια εξώεργη αντίδραση (σε σταθερή πίεση και θερμοκρασία) παριστάνεται ως

:\Delta G=G_{\rm{products}}-G_{\rm{reactants}}

Αν και λέγεται ότι οι εξώεργες αντιδράσεις συμβαίνουν *αυθόρμητα*, αυτό δεν υπονοεί ότι η αντίδραση θα λάβει χώρα με έναν ευδιάκριτο ρυθμό αντίδρασης. Παραδείγματος χάρη, η αυτοοξειδοαναγωγή του υπεροξειδίου του υδρογόνου είναι πολύ αργή απουσία κατάλληλου καταλύτη. Έχει προταθεί ότι ο όρος *ανυπόμονος* θα ήταν πιο ευκολονόητος σε αυτό το πλαίσιο.

Πιο γενικά, οι όροι εξώεργος και ενδόεργος συσχετίζονται με τη μεταβολή της ελεύθερης ενέργειας σε οποιαδήποτε διεργασία, όχι μόνο σε χημικές αντιδράσεις. Ένα παράδειγμα εξώεργης αντίδρασης είναι η κυτταρική αναπνοή.

Αντίθετα, οι όροι εξώθερμος και ενδόθερμος συσχετίζονται με τη συνολική ανταλλαγή της θερμότητας κατά τη διάρκεια μιας διεργασίας.

## Παραπομπές


Κατηγορία:Θερμοχημεία
Ινδική λογοτεχνία

Ως **ινδική λογοτεχνία** νοείται η λογοτεχνία της ινδικής υποηπείρου έως το 1947 και τη Δημοκρατία της Ινδίας μεταγενέστερα. Η ινδική δημοκρατία έχει 22 επίσημα αναγνωρισμένες γλώσσες.

## Αρχαία ινδική λογοτεχνία
Στο σύνολό τους οι χρονολογίες που καταγράφονται για την αρχαία ινδική λογοτεχνία είναι αβέβαιες και συχνά αντιφατικές. Οι Ευρωπαίοι λόγιοι του 18ου αι. μ.Χ. εκτίμησαν τις ημερομηνίες των διαφόρων κειμένων, βασισμένοι σε μεθόδους τις οποίες θεωρούν αυθαίρετες οι Ινδοί λόγιοι. Τα πρωιμότερα έργα της ινδικής λογοτεχνίας ήσαν προφορικά, περί το 1200 π.Χ. Τα σανσκριτικά έπη *[[Ραμαγιάνα]]* και *[[Μαχαμπαράτα]]* εμφανίστηκαν προς τα τέλη της 1ης χιλιετίας π.Χ.. Η κλασική σανσκριτική λογοτεχνία αναπτύχθηκε γοργά και τα πρώτους αιώνες της πρώτης χιλιετίας ΠΚΕ, όπως και η Ταμίλ λογοτεχνία η Σανγκάμ λογοτεχνία και ο Κανόνας Πάλι.

## Μεσαίωνας και μεταγενέστεροι χρόνοι
Κατά τη μεσαιωνική περίοδο, αναπτύχθηκαν οι Καννάντα λογοτεχνία και η Τελούγκου λογοτεχνία τον 9ο και 11ο αιώνα αντίστοιχα.  

Σε μεταγενέστερους χρόνους άρχισαν να παρουσιάζονται επίσης λογοτεχνικά έργα στη Μαράθι γλώσσα, τη Μπενγκάλι γλώσσα, διάφορες διαλέκτους των Χίντι,  στα Περσικά και τα Ουρντού. Στις αρχές του εικοστού αιώνα, ο Μπενγκάλι ποιητής Ραμπιντρανάθ Ταγκόρ έγινε ο πρώτος νομπελίστας της Ινδίας.  

## Σύγχρονη ινδική λογοτεχνία
Στη σύγχρονη ινδική λογοτεχνία, υπάρχουν δύο μείζονα λογοτεχνικά βραβεία, η Υποτροφία της Ακαδημίας Σατίγια και το Βραβείο Τζυανπίθ. Οκτώ βραβεία Τζυανπίθ αποδίδονται σε Χίντι και Καννάντα έργα ακολουθούμενα από πέντε σε Μπενγκάλι και Μαλαγιάλαμ, τέσσερα σε Ορίγια], τρία σε Γκουγιαράτι, Μαράθι, Τελούγκου και Ουρντού δύο σε Ασσαμεζικά και Ταμίλ και ένα σε Σανσκριτικά.

## Παραπομπές σημειώσεις


## Εξωτερικοί σύνδεσμοι
*Indian Literature on Indohistory 
*http://indianreview.in/
*South Asian Canonical Texts
*Bhas - Longest Poem on Indian Constitution set World Record
*https://web.archive.org/web/20150924100737/http://www.sentinelassam.com/ghy_city/story.php?sec=1&subsec=0&id=211080&dtP=2014-12-04&ppr=1#.VJpNfsAHI

Κατηγορία:Ινδική λογοτεχνία
Κατηγορία:Ινδικός πολιτισμός
Βασίλης Τόγιας

Ο **Βασίλης Τόγιας** (1962) είναι Έλληνας δικηγόρος και πολιτικός. Έχει διατελέσει γραμματέας της Νεολαίας ΠΑ.ΣΟ.Κ., πρόεδρος της Ένωσης Σοσιαλιστικών Νεολαιών Ευρώπης, γενικός γραμματέας Νέας Γενιάς, βουλευτής Επικρατείας και βουλευτής Βοιωτίας του ΠΑΣΟΚ.

## Βιογραφικά στοιχεία
Γεννήθηκε το 1962 στην Ταμπάχνα Λιβαδειάς. Σπούδασε στη Νομική Σχολή Αθηνών, από την οποία αποφοίτησε το 1986. Κατά τη διάρκεια των σπουδών του, εξελέγη πρόεδρος του Συλλόγου Φοιτητών Νομικής με την στήριξη της ΠΑΣΠ, καθώς και μέλος του Προεδρείου της ΕΦΕΕ.

Από το 1986 ως το 1989 ήταν μέλος του Πρυτανικού Συμβουλίου του Πανεπιστημίου Αθηνών. Από το 1989 μέχρι το 1994 διετέλεσε γραμματέας της Νεολαίας ΠΑΣΟΚ, της οποίας υπήρξε ο πρώτος εκλεγμένος γραμματέας, ενώ το διάστημα 1990 - 1993 ήταν και πρόεδρος της Ένωσης Σοσιαλιστικών Νεολαιών Ευρώπης.

Το 1993 τοποθετήθηκε στο ψηφοδέλτιο Επικρατείας του ΠΑΣΟΚ, αλλά δεν εξελέγη, και ανέλαβε γενικός γραμματέας Νέας Γενιάς στο υπουργείο Παιδείας. Το 1994, με το θάνατο της Μελίνας Μερκούρη, την αντικατέστησε στη Βουλή καταλαμβάνοντας την έδρα της, μέχρι το 1996.

Από το 2000 μέχρι το 2002 διετέλεσε πρόεδρος της ΕΥΔΑΠ, ενώ από το 2004 μέχρι το 2012 εκλεγόταν βουλευτής Βοιωτίας του ΠΑΣΟΚ.

## Πηγές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Κατηγορία:Βουλευτές Βοιωτίας
War Child

Το **War Child** είναι το έβδομο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 14 Οκτωβρίου του 1974 στην Αμερική και δώδεκα ημέρες αργότερα στην Ευρώπη, μέσω της δισκογραφικής εταιρίας "Chrysalis Records". 

Οι πωλήσεις του συγκροτήματος παρέμειναν σε υψηλό επίπεδο, αφού ο δίσκος έφθασε στην δεύτερη θέση των τσαρτ του Billboard και έγινε χρυσός και σκαρφάλωσε στην τρίτη θέση των RPM Charts του Καναδά, ενώ παράλληλα το σινγκλ "*Bungle In The Jungle*" ανέβηκε στο # 12 του Billboard Hot-100 και το # 4 στον Καναδά. Παρ' όλα αυτά, στην πατρίδα του συγκροτήματος το άλμπουμ δεν κατάφερε να μπει στο Top-10, όντας ο πρώτος δίσκος τους μετά το "*[[Benefit]]*" του 1970 που δεν κατάφερε κάτι τέτοιο.

Κατά την διάρκεια της περιοδείας για την προώθηση του δίσκου, το συγκρότημα συνοδευόταν επί σκηνής από ένα κουαρτέτο εγχόρδων.

Οι κριτικές για τον δίσκο υπήρξαν μέτριες προς αρνητικές, με το "Allmusic" να του δίνει δυόμισι αστέρια με άριστα τα πέντε, το "Sputnik Music" μέσο όρο βαθμολογιών 3,2 / 5 και το "ProgArchives" 3,27 / 5.

## Λίστα Τραγουδιών

* *Όλα τα τραγούδια συνέθεσε ο [[Ίαν Άντερσον]]*

## Θέσεις τσαρτ

## Βραβεία
***War Child*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Μέλη των Jethro Tull
Οι μουσικοί οι οποίοι ηχογράφησαν το "*War Child*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα, σαξόφωνο
* **[[Μάρτιν Μπαρ]]** - ηλεκτρική κιθάρα
* **[[Τζέφρι Χάμοντ]]** - μπάσο
* **Τζον Έβαν** - πιάνο, πλήκτρα, ακορντεόν
* **[[Μπάριμορ Μπάρλοου]]** - τύμπανα, κρουστά

## Παραπομπές


## Πηγές
* War Child - Jethro Tull | Songs, Reviews, Credits, Awards | AllMusic
* Jethro Tull - War Child (album review) | Sputnikmusic
* JETHRO TULL War Child reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1974
Κασσάνδρα (όνομα)

μικρογραφία|Κασσάνδρα, Στράτφορντ)

Η **Κασσάνδρα** είναι ελληνικό γυναικείο κύριο όνομα (βαφτιστικό όνομα).

## Ετυμολογία
Όνομα αρχαιοελληνικής προέλευσης, αβέβαιου ετύμου· σύμφωνα με το *Λεξικό της Ελληνικής Γλώσσας* του Γ. Μπαμπινιώτη, φαίνεται πιθανό ότι ο πιο σπάνιος τύπος *Κεσ(σ)άνδρα* είναι αρχαιότερος (πρβλ. το μυκηναϊκό *ke-sa-da-ra*) και ότι το πρώτο συνθετικό ίσως συνδέεται με το ρήμα *κέκασμαι* «λάμπω, υπερέχω» (

## Εξωτερικοί σύνδεσμοι
* 

Κατηγορία:Γυναικεία ελληνικά ονόματα
Κατηγορία:Αρχαία ελληνικά ονόματα
Εκτέλεση στον Καρακόλιθο

Η ** Εκτέλεση στον Καρακόλιθο ** αναφέρεται στην εκτέλεση 136 Ελλήνων πατριωτών στις 25 Απριλίου 1944, από τις γερμανικές δυνάμεις κατοχής.

## Η μάχη του Καρακόλιθου
Με την ευκαιρία της γιορτής του Αϊ Γιώργη, ο Γερμανός φρούραρχος της Αράχοβας κάλεσε τον φρούραρχο της Λιβαδειάς για να γιορτάσουν μαζί το πανηγύρι. Τις πληροφορίες της μετακίνησης των Γερμανών αξιωματικών έμαθε η οργάνωση του ΕΑΜ Λιβαδειάς η οποία διέθετε πολύ καλό δίκτυο πληροφοριών και τις έδωσε  αμέσως στον ΕΛΑΣ. Έτσι ο 11ος Λόχος του ΕΛΑΣ, που είχε λημέρι στη θέση Λούτσα στο χωριό Ζερίκι (σημ. Ελικώνας) ξεκίνησε τις πρωινές ώρες της 24 Απριλίου για τον Καρακόλιθο. Εκεί έστησε ενέδρα, περιμένοντας τους Γερμανούς να περάσουν. Όμως η ενέδρα προδόθηκε από τους αγωγιάτες που πήγαν το πρωί στη Λιβαδειά κι έτσι ο 11ος λόχος αποσύρθηκε στη Λούτσα.Την άλλη μέρα ο 11ος Λόχος μέσα στη νύχτα έστησε ενέδρα σε άλλη θέση, περιμένοντας τους Γερμανούς. Στη μάχη, που διήρκεσε πάνω από μια ώρα, σκοτώθηκαν 12 Γερμανοί και πιάστηκαν αιχμάλωτοι 5 αξιωματικοί (2 συνταγματάρχες, 1 ταγματάρχης και 2 λοχαγοί).. 
Ο ΕΛΑΣ, σε γράμμα του προς το Γερμανικό Αρχηγείο Λιβαδειάς, ζήτησε την  απελευθέρωση 32 Ελλήνων κρατουμένων. right|thumb|Μνημείο εκτελεσμένων στον Καρακόλιθο Η γερμανική διοίκηση, χωρίς να απαντήσει στους αντάρτες, προχώρησε στις 25 Απριλίου στην εκτέλεση 136 Ελλήνων αμάχων στη θέση Καρακόλιθος, στον δρόμο Λειβαδιάς - Δελφών. .

## Σημειώσεις


## Παραπομπές


## Πηγές

* 
* 

Κατηγορία:Σφαγές κατά τον Β΄ Παγκόσμιο Πόλεμο στην Ελλάδα
Κατηγορία:Περιφερειακή ενότητα Βοιωτίας
Καβαλλάρι Ιωαννίνων

:*Για οικισμό με το ίδιο όνομα δείτε το λήμμα: [[Καβαλλάρι Θεσσαλονίκης]]*

Το **Καβαλλάρι Ζαγορίου** ή **Καβαλλάρι** είναι οικισμός της Δημοτικής ενότητας Ανατολικού Ζαγορίου του Δήμου Ζαγορίου του Νομού Ιωαννίνων με πληθυσμό 78 κατοίκων με την απογραφή του 2011. Από το 1999, ήταν Δημοτικό Διαμέρισμα του Δήμου Ανατολικού Ζαγορίου και μετά το Πρόγραμμα Καλλικράτης Τοπική Κοινότητα της Δημοτικής ενότητας Ανατολικού Ζαγορίου, το οποίο  συνορεύει με τις Καρυές, το Γρεβενίτι και με τον Ανθρακίτη. Σύμφωνα με πληροφορίες το Καβαλλάρι είναι το παλιότερο χωριό στα Ζαγοροχώρια. Φαίνεται ότι ήταν ήδη κατοικημένο με την κατάκτηση των Ιωαννίνων από τους Τούρκους το 1431. Οι κοντινότερες πόλεις στο Καβαλλάρι είναι είναι τα Ιωάννινα σε απόσταση  28 χιλιόμετρα ΒΔ. (μέσω Αμφιθέας) και η Άρτα στα Β. (100 χλμ.).

## Ο οικισμός
Το 1870 το Καβαλλάρι είχε 36 σπίτια και 310 κατοίκους και στις αρχές του 21ου αιώνα ο πληθυσμός του ανερχόταν στους 200 κατοίκους.
Στα μέσα του 20ου αιώνα όλο το χωριό κινδύνεψε να απαλλοτριωθεί, απ’ τα πολλά χρέη. Τους βοήθησε όμως ο Δημήτριος Μέγγλας από τον Καστανώνα, ο οποίος τους πίστωσε μεγάλα χρηματικά ποσά και τους ξεχρέωσε. Μεγάλο χρέος του χωριού πλήρωσε επίσης ο συγχωριανός τους Γούσιας. Οι κάτοικοι του Καβαλαρίου ήταν φτωχοί αγρότες, γεωργοί και κτηνοτρόφοι και μέχρι τα τέλη του περασμένου αιώνα δεν είχαν ούτε σχολείο.
Με την απογραφή του 2001 είχε 88 κατοίκους και 78 με την απογραφή του 2011.

## Χλωρίδα και Πανίδα
Το Ανατολικό και το Κεντρικό Ζαγόρι (όπου ανήκει και το Καβαλλάρι), σε αντίθεση με το Δυτικό Ζαγόρι, έχει πλούσια δάση, κυρίως πεύκα, έλατα, οξιές, καρυδιές, καστανιές κ.α . Η πλούσια βλάστηση της περιοχής του Ανατολικού και Κεντρικού Ζαγορίου οφείλεται στο έδαφος και στα άφθονα νερά.

Ωστόσο πλούσια είναι και η πανίδα της περιοχής. Στα δάση του κατοικούν ζώα όπως η αρκούδα, ο λύκος, το αγριογούρουνο, η αλεπού κ.α . Παλαιότερα υπήρχαν πολλά ελάφια τα οποία εξαφανίστηκαν από το παράνομο κυνήγι.

## Ιστορία
Το Καβαλλάρι δεν υστέρησε ποτέ στους απελευθερωτικούς και εθνικούς αγώνες στην μακροχρόνια ιστορία του. 
Από την ίδρυση του, το Καβαλλάρι βρισκόταν στην επικράτεια της Βυζαντινής Αυτοκρατορίας δέχθηκε πολλές επιθέσεις από εισβολείς και ληστοσυμμορίες από Οθωμανούς και άλλους κατακτητές. Το ιστορικό αυτό χωριό το είχαν κάψει οι Γερμανοί το 1943.

## Ιερός Ναός Αγίας Τριάδος
Ο Ιερός Ναός Αγίας Τριάδος είναι ο ενοριακός ναός του Καβαλλαρίου. Είναι χτισμένος σε οχυρωματική θέση και δεσπόζει σε ολόκληρο το χωριό. Ωστόσο ο ιδρυτής του Ναού είναι άγνωστος. Κτίστηκε το έτος 1748, παρ' όλα αυτά ανιστορήθηκε την 28 Ιουλίου 1816 το οποίο αναφέρεται σε μια περιγραφή στην κεντρική είσοδο.

## Πηγές
*Οδυσσέας Ι. Τόσκας, Καβαλλάρι Ζαγορίου, ΔΩΔΩΝΗ, Θεσσαλονίκη: 2010

## Παραπομπές


Κατηγορία:Δήμος Ζαγορίου
Κατηγορία:Χωριά της περιφερειακής ενότητας Ιωαννίνων
Κόλτον Χέινς

Ο **Κόλτον Χέινς Λι** (αγγλικά: *Colton Lee Haynes*, 13 Ιουλίου 1988) είναι Αμερικανός ηθοποιός και μοντέλο. Στην ηλικία των δεκαπέντε, ζούσε στην Νέα Υόρκη και άρχισε να δουλεύει ως μοντέλο για την εταιρεία Abercrombie & Fitch. Αφού μετακόμισε στο Λος Άντζελες, Καλιφόρνια, άρχισε να ενεργεί στην τηλεόραση. Είναι γνωστός για τους ρόλους του ως Jackson Whittemore στην υπερφυσική δραματική σειρά *[[Teen Wolf]]* και Roy Harper στη σειρά *[[Arrow (τηλεοπτική σειρά)|Arrow]].*.

## Ζωή
Γεννήθηκε στις 13 Ιουλίου 1988, στην Ουιτσίτα του Κάνσας και είναι γιος του William Clayton Haynes και της Dana Denise Mitchell. Έχει περιγράψει τους γονείς του ως *πνευματικά ελεύθερους χίπις*. Έχει πέντε αδέλφια με τα οποία μεγάλωσαν σ' ένα αγρόκτημα στην Andela.  Φοίτησε στα γυμνάσια της Φλόριντας και του Κάνσας.

## Καριέρα
### Μοντέλο
Ξεκίνησε την καριέρα του ως μοντέλο στην ηλικία των δεκαπέντε στη Νέα Υόρκη. Η πρώτη του επιτυχία του έγινε μετά την εμφάνισή του σε μια φωτογράφηση του Bruce Weber για την εταιρεία *Abercrombie & Fitch*. Επίσης εμφανίστηκε σε μια φωτογράφηση για το γκέι περιοδίκο, *XY* το 2006. Συμμετείχε σε καμπάνιες για τους Kira Plastinina, J. C. Penney και Ralph Lauren. Το 2008 συνέχισε της καμπάνιες για την *Verizon* και και έμφανίστηκε σε πολλά εντιτόριαλ περιοδικών, όπως Teen Vogue και Arena.

## Φιλμογραφία
### Ταινίες/Σειρές

## Παραπομπές


Κατηγορία:Αμερικανοί μοντέλα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Παλιουρολάγκαδο

To **Παλιουρολάγκαδο**, ονομαζόμενο και *Μαλιαγκού* ή *Μαλιγκού* ή *Μελιαγκού*, είναι χείμαρρος και αποτελεί μικρό παραπόταμο του Πείρου του Νομού Αχαΐας. 

Τα τελευταία χρόνια ο χείμαρρος, κοντά στις εκβολές του, αποτελεί εστία περιβαλλοντικής μόλυνσης, κατάσταση συνεχιζόμενη που παράγει έντονες αντιδράσεις από τους κατοίκους της ευρύτερης περιοχής την οποία διασχίζει.

## Ρους του ποταμού
Πηγάζει από το Κομποβούνι, πολύ κοντά στο χωριό Μιτόπολη του πρώην Δήμου Ωλενίας. Διασχίζει την περιοχή της Ωλενίας, ακολουθώντας πορεία δυτική-βορειοδυτική, περνώντας διαδοχικά βόρεια από τα χωριά Κάτω Μαζαράκι και Γαλαναίικα, ανατολικά από τα Κατσαϊταίικα, νότια από το Χαϊκάλι και βόρεια από την περιοχή "Φεγγιά". Αμέσως μετά διασχίζει τμήμα έκτασης που ανήκει στη ΒΙ.ΠΕ. Πάτρας, λίγο πριν τη βόρεια είσοδο για το χωριό Χαρμπιλαίικα, και συνεχίζει τον ρου του βορείως των χωριών Θωμαίικα και Λουσικά μέχρι να εκβάλλει στον Πείρο βορειοδυτικά του χωριού Αχαϊκό και νότια του χωριού Αλισσός του Δήμου Δυτικής Αχαΐας.

## Παραπομπές και υποσημειώσεις


## Πηγές
* Αικατερίνη Δίγκα, *[http://nemertes.lis.upatras.gr/jspui/handle/10889/6098 Αξιολόγηση της Μελέτης Περιβαλλοντικών Επιπτώσεων για την κατασκευή του φράγματος των ποταμών Πείρου-Παραπείρου στο Νομό Αχαΐας και εκτίμηση της εφαρμογής των περιβαλλοντικών όρων από τη μελέτη των επιπτώσεων του έργου στο περιβάλλον] *, Μεταπτυχιακή Διατριβή, Πανεπιστήμιο Πατρών-Τμήμα Βιολογίας-Τομέας Βιολογίας Φυτών, Πάτρα 2012. Ανακτήθηκε: 22/03/2015. (αρχείο pdf)

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μαλιγκού.

## Εξωτερικοί σύνδεσμοι
* Το Παλιουρολάγκαδο στον χάρτη. topoguide.gr. Ανακτήθηκε: 22/03/2015.
* Στα... κεραμίδια για την κατάσταση στο ρέμα Μαλιαγκού οι κάτοικοι στον Αλισσό. Αυτοψία στην περιοχή και προειδοποίηση στη ΒΙΠΕ για προσφυγή στη δικαιοσύνη. thebest.gr. 18/06/2015. Ανακτήθηκε: 23/11/2017.

Κατηγορία:Ποταμοί της Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Διεθνές Αεροδρόμιο του Λος Άντζελες

300px|thumb|right|Αεροφωτογραφία του αεροδρομίου το 2014.
Το **Διεθνές Αεροδρόμιο του Λος Άντζελες** (IATA: LAX, ICAO: Klax) είναι το κύριο αεροδρόμιο που εξυπηρετεί την ευρύτερη περιοχή του Λος Άντζελες, που είναι η δεύτερη πιο πυκνοκατοικημένη μητροπολιτική περιοχή στις Ηνωμένες Πολιτείες. Συνήθως αναφέρεται από την ΙΑΤΑ με τον κωδικό αεροδρόμιο LAX, με τα γράμματα να προφέρονται ξεχωριστά.

Είναι το μεγαλύτερο αεροδρόμιο και το πλέον πολυσύχναστο της ευρύτερης περιοχής και ένα από τα πλέον πολυσύχναστα παγκοσμίως. Βρίσκεται στη νοτιοδυτική ευρύτερη περιοχή του Λος Άντζελες, κατά μήκος της ακτής του Ειρηνικού, στη συνοικία Westchester, 16 μίλια / 26 χιλιόμετρα από το κέντρο του Λος Άντζελες. Ανήκει στο Λος Άντζελες Παγκόσμια Αεροδρόμια, μια υπηρεσία της κυβέρνησης της πόλης του Λος Άντζελες, γνωστή παλαιότερα ως Τμήμα Αεροδρομίων.

Το 2014, η συνολική επιβατική του κίνηση ήταν 70.622.212 επιβάτες, ξεπερνώντας κατά πολύ το προηγούμενο ρεκόρ των 67.300.000 ταξιδιωτών που είχε επιτευχθεί το 2000. Το αεροδρόμιο κατέχει τον ανεπίσημο τίτλο «το πιο πολυσύχναστα αεροδρόμιο στην προέλευση κόσμου και προορισμού» (Ο & D) το 2011, που σημαίνει ότι είχε το πιο μη-γραμμών διασύνδεσης, και το τρίτο πιο πολυσύχναστο στον κόσμο με τις κινήσεις των αεροσκαφών. Είναι επίσης το μοναδικό αεροδρόμιο με αυτή την κατάταξη μεταξύ των κορυφαίων πέντε αεροδρομίων των ΗΠΑ τόσο για την κυκλοφορία επιβατών όσο και εμπορευμάτων.

Ενώ το Διεθνές Αεροδρόμιο του Λος Άντζελες είναι το πιο πολυσύχναστο αεροδρόμιο στην ευρύτερη περιοχή του Λος Άντζελες, αρκετά άλλα αεροδρόμια εξυπηρετούν επίσης την περιοχή. Μεταξύ αυτών, είναι τα αεροδρόμια Bob Hope Airport, John Wayne Airport, Αεροδρόμιο Λονγκ Μπιτς, και Διεθνές Αεροδρόμιο του Λος Άντζελες Οντάριο. Επίσης, το Διεθνές Αεροδρόμιο του Λος Άντζελες είναι αξιοσημείωτο και λόγω του ότι είναι ένα από τα λίγα αεροδρόμια των ΗΠΑ με τέσσερις παράλληλους διαδρόμους.

Το Διεθνές Αεροδρόμιο του Λος Άντζελες χρησιμεύει ως κομβικό σημείο για τις αεροπορικές εταιρείες American Airlines, Delta Air Lines, United Airlines, Alaska Airlines, Horizon Air και Great Lakes Airlines. Το αεροδρόμιο εξυπηρετεί επίσης ως πόλη εστίασης τις αεροπορικές εταιρείες Southwest Airlines, Virgin America, Allegiant Air, Air New Zealand, Qantas και Volaris . LAX είναι το μοναδικό αεροδρόμιο για να χρησιμεύσει ως ένα κομβικό σημείο για όλες τις τρεις αεροπορικές εταιρείες των ΗΠΑ κληρονομιά (American, η Delta και United).

## Παραπομπές


## Εξωτερικοί σύνδεσμοι
* 

Λος Αντζελες
Κατηγορία:Διεθνή αεροδρόμια
Κατηγορία:Λος Άντζελες
Βασίλειος Σιουμάλας

Ο **Βασίλειος Σιουμάλας** ήταν Έλληνας δικηγόρος. Διετέλεσε νομάρχης στην Ήπειρο.

## Βιογραφία
Καταγόταν από τα Ιωάννινα. Σπούδασε νομικά. Συνεργάστηκε με τον Στέφανο Τζουμάκα. Το 1984 διορίστηκε Νομάρχης Άρτας, θέση στην οποία υπηρέτησε ως το 1989. Συνακόλουθα διορίστηκε Νομάρχης Πρέβεζας και υπηρέτησε εκεί από τις 21 Φεβρουαρίου 1989 ως τις 19 Ιουλίου του ίδιου χρόνου.  Εγκαταστάθηκε αργότερα στην Αθήνα. Το 1994 διορίστηκε γενικός γραμματέας του Υπουργείου Εργασίας και έπειτα στο Υπουργείο Γεωργίας επί υπουργού Στέφανου Τζουμάκα. Ανέπτυξε κοινωνική δράση όταν ήταν νομάρχης.

Απεβίωσε από καρκίνο στις 19 Νοεμβρίου 2014.

## Παραπομπές


Κατηγορία:Νομάρχες Άρτας
Κατηγορία:Νομάρχες Πρέβεζας
Κατηγορία:Έλληνες δικηγόροι του 20ού αιώνα
Κατηγορία:Έλληνες Νομάρχες
Κατηγορία:Έλληνες δικηγόροι του 21ου αιώνα
Hyperview

Το "**Hyperview**" είναι το τρίτο άλμπουμ των Title Fight. Κυκλοφόρησε στις 3 Φεβρουαρίου του 2015 από την ANTI-. Παραγωγός ήταν ο Will Yip. Για να προωθήσει το άλμπουμ η μπάντα παρουσίασε το βίντεο κλιπ του κομματιού "Chlorine" μέσω του μουσικού περιοδικού *The FADER* την 1 Δεκεμβρίου του 2014.

## Κομμάτια

## Συντελεστές
* Jamie Rhoden - φωνή, κιθάρα
* Ned Russin - μπάσο, φωνητικά, θέρεμιν
* Shane Moran - κιθάρα, layout, συνθεσάιζερ
* Ben Russin - ντραμς
* Will Yip - μηχανικός, μίξινγκ, παραγωγός
* Susy Cerejo - φωτογραφία
* Brianna Collins - layout
* Emily Lazar - mastering
* Rich Morales - βοηθός mastering
* Todd Pollock - φωτογραφία
* Jay Preston - βοηθός στούντιο
* Vince Ratti - μίξινγκ
* John Garrett Slaby - εξώφυλλο
## Θέσεις στα τσάρτς

## Παραπομπές


Κατηγορία:Άλμπουμ του 2015
The Singles 1991–1996

Το ***The Singles 1991–1996*** είναι box-set του αμερικάνικου heavy metal συγκροτήματος Pantera, το οποίο κυκλοφόρησε στις 23 Σεπτεμβρίου του 1996 από την "WEA Australia" αποκλειστικά στην Αυστραλία. Αποτελείται από έξι CD σινγκλ του συγκροτήματος τα οποία κυκλοφόρησαν από το 1991 μέχρι το 1996.

Στα σινγκλ περιέχονται ζωντανά ηχογραφημένες εκτελέσεις από το "Monsters Of Rock" της Μόσχας στις 28 Σεπτεμβρίου 1991 και από το "Brixton Academy" του Λονδίνου στις 12 Σεπτεμβρίου 1994.

Η συλλογή σκαρφάλωσε στο Top-40 των αυστραλιανών τσαρτ.

## Λίστα Τραγουδιών
### CD 1, ''I'm Broken''
1. **I'm Broken** *(Darrell, Paul, Anselmo, Brown)* - 4:25
2. **Slaughtered** *(Darrell, Paul, Anselmo, Brown)* - 3:57
3. **Domination (Live)** *(Darrell, Paul, Anselmo, Brown)* - 6:34
4. **Primal Concrete Sledge (Live)** *(Darrell, Paul, Anselmo, Brown)* - 3:57

### CD 2, ''5 Minutes Alone''
1. **5 Minutes Alone** *(Darrell, Paul, Anselmo, Brown)* - 5:49
2. **The Badge** *(Jerry Lang)* - 3:56
3. **Cemetery Gates** *(Darrell, Paul, Anselmo, Brown)* - 7:02

### CD 3, ''Mouth for War''
1. **Mouth for War** *(Darrell, Paul, Anselmo, Brown)* - 3:57
2. **Rise** *(Darrell, Paul, Anselmo, Brown)* - 4:37
3. **Cowboys from Hell (Live)** *(Darrell, Paul, Anselmo, Brown)* - 4:16
4. **Heresy (Live)** *(Darrell, Paul, Anselmo, Brown)* - 5:05

### CD 4, ''Walk''
1. **Walk** *(Darrell, Paul, Anselmo, Brown)* - 5:16
2. **A New Level** *(Darrell, Paul, Anselmo, Brown)* - 3:59
3. **Walk (Cervical Dub Extended)** *(Darrell, Paul, Anselmo, Brown)* - 6:41
4. **Walk (Cervical Edit)** *(Darrell, Paul, Anselmo, Brown)* - 5:10

### CD 5, ''Planet Caravan Part 1''
1. **Planet Caravan** *(Osbourne, Iommi, Butler, Ward)* - 4:03
2. **The Badge** *(Jerry Lang)* - 3:57
3. **A New Level (Live)** *(Darrell, Paul, Anselmo, Brown)* - 5:43
4. **Becoming (Live)** *(Darrell, Paul, Anselmo, Brown)* - 4:05

### CD 6, ''Planet Caravan Part 2''
1. **Planet Caravan** *(Osbourne, Iommi, Butler, Ward)* - 4:03
2. **By Demons Be Driven (Biomechanical Mix)** *(Darrell, Paul, Anselmo, Brown)* - 4:18
3. **Heresy (Live)** *(Darrell, Paul, Anselmo, Brown)* - 5:00
4. **Cowboys from Hell (Live)** *(Darrell, Paul, Anselmo, Brown)* - 5:08

## Θέσεις τσαρτ
***The Singles 1991–1996*** *(άλμπουμ)*

***Επίσημη κυκλοφορία: [[23 Σεπτεμβρίου]] [[1996]]***

## Τα μέλη των Pantera
Οι μουσικοί που ηχογράφησαν τα τραγούδια του "*The Singles 1991-1996*" ήταν οι εξής:
* Phil Anselmo - φωνητικά
* Dimebag Darrell - ηλεκτρική κιθάρα, φωνητικά
* Rex Brown - μπάσο, φωνητικά
* Vinnie Paul - τύμπανα

## Παραπομπές


## Πηγές
* The Singles 1991–1996 - Pantera | Songs, Reviews, Credits, Awards | AllMusic
* Pantera - The Singles 1991-1996 (CD) at Discogs
* Pantera - The Singles 1991–1996 - Encyclopaedia Metallum: The Metal Archives

Κατηγορία:Άλμπουμ του 1996
Κατηγορία:Δισκογραφία των Pantera
The Spirit of Radio: Greatest Hits 1974–1987

Το **The Spirit of Radio: Greatest Hits 1974–1987** είναι συλλογή τραγουδιών του καναδικού χαρντ ροκ συγκροτήματος Rush, η οποία κυκλοφόρησε στις 4 Φεβρουαρίου του 2003 μέσω της δισκογραφικής εταιρίας "Anthem Records" στον Καναδά, της "Atlantic" στην Ιαπωνία και της "Mercury Records" στον υπόλοιπο κόσμο.

Η συλλογή έχει βραβευθεί ως χρυσή στις Ηνωμένες Πολιτείες ξεπερνώντας τις πωλήσεις των 500.000 αντιτύπων και ως ασημένια στην Μεγάλη Βρετανία ξεπερνώντας τις 60.000 αντίτυπα.

Μία περιορισμένη έκδοση κυκλοφόρησε με ένα επιπλέον DVD, το οποίο περιελάμβανε τέσσερα βίντεο κλιπ του συγκροτήματος και το κομμάτι "*Mystic Rhythms*", το οποίο έμεινε εκτός της τελικής κοπής της συλλογής.

## Λίστα Τραγουδιών
# "Working Man" από το *[[Rush (άλμπουμ)|Rush]]* – 7:11
# "Fly by Night" από το *[[Fly by Night]]* – 3:22
# "2112 Overture / The Temples of Syrinx" από το *[[2112 (άλμπουμ)|2112]]* – 6:45
# "Closer to the Heart" από το *[[A Farewell to Kings]]* – 2:53
# "The Trees" από το *[[Hemispheres]]* – 4:42
# "The Spirit of Radio" από το *[[Permanent Waves]]* – 4:57
# "Freewill" από το *Permanent Waves* – 5:23
# "Limelight" από το *[[Moving Pictures]]* – 4:20
# "Tom Sawyer" από το *Moving Pictures* – 4:33
# "Red Barchetta" από το *Moving Pictures* – 6:10
# "New World Man" από το *[[Signals]]* – 3:43
# "Subdivisions" από το *Signals* – 5:34
# "Distant Early Warning" από το *[[Grace Under Pressure]]* – 4:58
# "The Big Money" από το *[[Power Windows]]* – 5:35
# "Force Ten" από το *[[Hold Your Fire]]* – 4:32
# "Time Stand Still" από το *Hold Your Fire* – 5:09

## Θέσεις τσαρτ

## Βραβεία
***The Spirit of Radio: Greatest Hits 1974–1987*** *(άλμπουμ)*
Ηνωμένο Βασίλειο (*BPI Certification*): Ασημένιος 
Ηνωμένες Πολιτείες (*RIAA Certification*): Χρυσός 

## Μέλη των Rush
Τα τραγούδια του "*The Spirit of Radio: Greatest Hits 1974–1987*" ηχογραφήθηκαν από τους εξής μουσικούς:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά
* **Τζον Ράτσεϊ** - τύμπανα

## Παραπομπές


## Πηγές
* The Spirit of Radio: Greatest Hits 1974–1987 - Rush | Songs, Reviews, Credits, Awards | AllMusic
* Rush - The Spirit of Radio: Greatest Hits 1974–1987 (album review) | Sputnikmusic
* Rush - The Spirit of Radio: Greatest Hits 1974–1987 - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 2003
Live In Tokyo (άλμπουμ του Στίβι Ρέι Βον)

Το **Live In Tokyo** είναι ζωντανά ηχογραφημένο άλμπουμ του αμερικάνικου blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 11 Ιουλίου του 2006 μέσω της δισκογραφικής εταιρείας "Masterplan Records".

Η ηχογράφηση του πραγματοποιήθηκε στις 24 Ιανουαρίου 1985 στο "Shiba Yubinchokin Hall" του Τόκιο, κατά την διάρκεια της ιαπωνικής περιοδείας για την προώθηση του άλμπουμ "*[[Couldn’t Stand The Weather]]*".

Στις 27 Ιανουαρίου 2007 εκδόθηκε από τα "Quantum Leap Studios" το DVD της συγκεκριμένης συναυλίας, με το κομμάτι "*Testify/Third Stone From the Sun*" το οποίο δεν συμπεριλήφθηκε στο CD.

## Λίστα Τραγουδιών
# "Scuttle Buttin'" (Vaughan) – 2:58
# "Say What!" (Vaughan) – 4:50
# "Voodoo Child (Slight Return)" (Hendrix) – 15:25
# "Cold Shot" (Vaughan) - 4:40
# "Couldn't Stand The Weather" (Vaughan) - 5:52
# "Tin Pan Alley" (Bob Geddins) - 13:08
# "Mary Had A Little Lamb" (Buddy Guy) - 3:31
# "Love Struck Baby" (Vaughan) - 3:19
# "Texas Flood" (Vaughan) - 11:36
# "Lenny" (Vaughan) - 12:18

## Μέλη των Double Trouble
Οι μουσικοί οι οποίοι ηχογράφησαν το "*Live In Tokyo*" ήταν οι εξής:
* **[[Στίβι Ρέι Βον]]** - κιθάρα, φωνητικά
* **[[Τόμι Σάνον]]** - μπάσο
* **[[Κρις Λέιτον]]** - τύμπανα

## Πηγές
* Live In Tokyo - Stevie Ray Vaughan | Songs, Reviews, Credits, Awards | AllMusic
* Stevie Ray Vaughan - Live In Tokyo (CD) at Discogs
* Stevie Ray Vaughan Live in Tokyo 1985 DVD 

Κατηγορία:Δισκογραφία του Stevie Ray Vaughan
Κατηγορία:Άλμπουμ του 2006
Το χιόνι ξαναβάφτηκε κόκκινο

***Το Χιόνι Ξαναβάφτηκε Κόκκινο*** (νορβηγικά: *Død Snø 2*) είναι μια Νορβηγική και Ισλανδική κωμωδία τρόμου παραγωγής 2014. Είναι συνέχεια της ταινίας Το Χιόνι Βάφτηκε Κόκκινο που σκηνοθετήθηκε επίσης από τον Γουιρκόλα. Η ταινία κυκλοφόρησε στις Ηνωμένες Πολιτείες στις 10 Οκτωβρίου 2014.

## Πλοκή
Συνεχίζοντας από εκεί που η προηγούμενη ταινία τελείωσε, ο Μάρτιν ξυπνάει σε ένα νοσοκομείο μετά τη συντριβή του αυτοκινήτου του, ενώ προσπαθούσε να ξεφύγει από τον συνταγματάρχη Χέρζογκ, αφού διαπίστωσε ότι ένα από τα νομίσματα του συνταγματάρχη ήταν στο αυτοκίνητό του. Ο Μάρτιν συλλαμβάνεται, όταν η αστυνομία υποψίαζεται ότι σκότωσε τους φίλους του. Σύντομα διαπιστώνει ότι το χέρι που ίδιος είχε κόψει με ένα αλυσοπρίονο έχει αντικατασταθεί αλλά είναι το νεκρό χέρι του Χέρζογκ. Στη συνέχεια διαφεύγει από το νοσοκομείο και το νεκροζωντανό χέρι του σκοτώνει ένα παιδί καθώς και έναν αστυνομικό. Όμως ο Μάρτιν πολύ σύντομα συνειδητοποιεί ότι Χέρζογκ επιστρέφει για εκδίκηση.

## Ηθοποιοί και Χαρακτήρες
*Βέγκαρ Χόελ ως *Μάρτιν*
*Ορζάν Γκάμστ ως *Χέρζογκ*
*Μάρτιν Σταρ ως *Ντάνιελ*
*Τζόσελιν Ντε Μπόερ ως *Μόνικα*
*Ίνγκριντ Χας ως *Μπλέικ*
*Στίγκ Φρόντ Χένρικσεν ως *Γκλεν Κένεθ*

## Κυκλοφορία
Το Χιόνι Ξαναβάφτηκε Κόκκινο είχε παγκόσμια πρεμιέρα στο Φεστιβάλ του Σάντανς 2014 στις 19 Ιανουαρίου 2014, προτού κυκλοφορήσει στη χώρα καταγωγής του τη Νορβηγία στις 12 Φεβρουαρίου. Η ταινία προβλήθηκε στο Φεστιβάλ Κινηματογράφου Stanley στις 25 Απριλίου 2014. Είχε προβληθεί online στις 7 Οκτωβρίου 2014 πριν από την περιορισμένη κινηματογραφική κυκλοφορία του στις 10 Οκτωβρίου. Το DVD και Blu-ray κυκλοφόρησαν στις 12 Ιανουαρίου 2015, από την Entertainment One στο Ηνωμένο Βασίλειο.

## Υποδοχη
Το Χιόνι Ξαναβάφτηκε Κόκκινο έλαβε γενικά θετικές κριτικές, κερδίζοντας μια βαθμολογία 85% στο Rotten Tomatoes με βάση 23 κριτικές για μέσο όρο 7/10. Στο Metacritic, η ταινία έχει βαθμολογία 59/100 βασισμένη σε 10 κριτικούς, που σημαίνει "μικτές ή μέσες κριτικές".

## Παραπομπές


## Εξωτερικοί σύνδεσμοι
*Το Χιόνι Ξαναβάφτηκε Κόκκινο στο Rotten Tomatoes
*Το Χιόνι Ξαναβάφτηκε Κόκκινο στο Metacritic
*Παρουσίαση της ταινίας στο horrormovies.gr

Κατηγορία:Ταινίες τρόμου
Κατηγορία:Ταινίες του 2014
Κατηγορία:Νορβηγικές ταινίες
Κατηγορία:Ισλανδικές ταινίες
Κατηγορία:Αγγλόφωνες ταινίες
Κατηγορία:Γερμανόφωνες ταινίες
Κατηγορία:Νορβηγόφωνες ταινίες
Κατηγορία:Κωμικές ταινίες
Κατηγορία:Ταινίες γυρισμένες στην Ισλανδία
Θεόδωρος Ξύδης

Ο **Θεόδωρος Ξύδης** (Πύργος Ηλείας 1909 – Αθήνα 1985) ήταν Έλληνας ποιητής και δοκιμιογράφος.

## Βιογραφικό
Γεννήθηκε το 1909 στον Πύργο Ηλείας όπου και ολοκλήρωσε την βασική εκπαίδευση. Στη συνέχεια σπούδασε φιλολογία στο Πανεπιστήμιο Αθηνών. Εργάστηκε για μικρό διάστημα ως εκπαιδευτικός και έπειτα αποσπάστηκε στο Υπουργείο Παιδείας. Πραγματοποίησε την εμφάνισή του στα γράμματα το 1931 με την μελέτη του «*Ο Παλαμάς από μια ποιητική συλλογή του*» και το επόμενο έτος δημοσίευσε νέες μελέτες με τίτλο «*Η ποιητική βούληση του Σικελιανού*» και «*Αντρέας Καρκαβίτσας*».

Ασχολήθηκε κυρίως με τη θρησκευτική ποίηση, ενώ συνέγραψε κριτικές αλλά και φιλολογικές μελέτες. Συνεργάστηκε με διάφορα περιοδικά, όπως η *[[Νέα Εστία]]*, τα Νέα Γράμματα, τα Πειραϊκά Γράμματα, η Ελληνική Δημιουργία, η Φιλολογική Πρωτοχρονιά κ.ά. Για την προσφορά του στα γράμματα τιμήθηκε το 1965 με το βραβείο των Δώδεκα, το 1974 με το Α΄ Κρατικό Βραβείο κριτικής - δοκιμίου και το 1980 με το Βραβείο Ακαδημίας Αθηνών.

Ο Ξύδης ήταν μελετητής, βιογράφος και φίλος του Άγγελου Σικελιανού. Μάλιστα, στο ερευνητικό έργο του, ο Σικελιανός αποτελεί βασικό του σημείο αναφοράς ενώ η Άννα Σικελιανού τον ονομάζει «πιστό του βιογράφο» («Μαζί μας μόνο ἡ μάνα μου, ὁ κουμπάρος μας μέ τίς ἀγαπημένες μας ἀδελφές του κι ὁ πιστός βιογράφος του Θεόδωρος Ξύδης», αναφέρει χαρακτηριστικά για τον γάμο της με τον Άγγελο). Χαρακτήρισε την Δελφική Ιδέα «όραμα ελληνικότητας», τόνισε την ελληνική διάσταση του «Χώρου» και της «Ιδέας» του «Ομφαλού των Δελφών» κι επεσήμανε τον καθοριστικό ρόλο που έπαιξε αυτή η ιδέα στην διαμόρφωση του ποιητή, όντας και ο ίδιος θερμός υποστηρικτής της. Έγραψε για τα καίρια ζητήματα της ζωής και της ποίησης του Σικελιανού (την μοναξιά και την ευθύνη του καλλιτέχνη, τον κοινωνικό ρόλο της ποίησής του, το Δελφικό Όραμα κ.ά.), καθώς και για την λογοτεχνική και φιλολογική σχέση του με τον Σικελιανό (άρθρα σχετικά με τις επιστολές του Σικελιανού προς αυτόν). 
Ενδεικτικά του σικελιανικά δημοσιεύματα (τα συγκεκριμένα στο περιοδικό Νέα Εστία): «Σχεδίασμα της μετρικής του Σικελιανού», «Ο Σικελιανός και ο αρχαίος μύθος», «Οι πρόγονοι του Σικελιανού», «Καζαντζάκης και Σικελιανός», «Η Λευκάδα για τον Σικελιανό», «Η πρώτη ποιητική δημιουργία του Σικελιανού», «Το Δελφικό Πνευματικό Κέντρο κι ο Σικελιανός», «Παραλειπόμενα και ανέκδοτα ποιήματα του Σικελιανού» κ.ά.

## Παραπομπές


## Εξωτερικοί σύνδεσμοι
* Κείμενα του Θεοδώρου Ξύδη. 

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Σίβυλλα (τραγωδία)

Η ***Σίβυλλα*** είναι η δεύτερη τραγωδία του Άγγελου Σικελιανού. Γράφτηκε το καλοκαίρι του 1940 ( λίγους μήνες πριν τον ελληνοϊταλικό πόλεμο ) και δημοσιεύθηκε το 1944 σε τρεις συνέχειες στο περιοδικό *[[Νέα Εστία]]*.

## Πλοκή και σχόλια
Κεντρικό επεισόδιο του έργου είναι η επίσκεψη του Νέρωνα στο μαντείο των Δελφών, προκειμένου να λάβει χρησμό από την Σίβυλλα, ιέρεια του Μαντείου, και οι αντιδράσεις της τελευταίας. Το έργο, σε αντίθεση με το πρώτο του, τον *Διθύραμβο του Ρόδου*, είναι μια ολοκληρωμένη τραγωδία ειδολογικά και δομικά: με διακριτά και πλήρη κατά ποσόν (τόσο διαλογικά, όσο και χορικά) και κατά ποιόν (εξέχοντα εδώ είναι ο μύθος και οι χαρακτήρες) μέρη. Τα επίκαιρα για την εποχή τους μηνύματα αντίστασης απέναντι στην επερχόμενη λαίλαπα και αναζήτησης της ελευθερίας και ανθρώπινης αξιοπρέπειας μέσα από αγώνα, που το έργο μεταφέρει, δίνονται μέσω ενός πυκνότατου δραματουργικά και με λεπτό τρόπο επεξεργασμένου δικτύου συμβολικών σχέσεων, επιδράσεων και επιρροών από το αρχαίο δράμα. Πλήθος μοτίβων και κειμενικών (λεκτικών ή νοηματικών) αντιστοιχιών μπορούν να εντοπιστούν στην *Σίβυλλα* υπό την επίδραση –ρητή ή υπόρρητη- της αρχαίας τραγωδίας (ενδεικτικά: ο τρόπος που απεικονίζεται η τοπιογραφία των Δελφών απηχεί τους τρόπους συγκεκριμένων τραγωδιών πάνω στο ίδιο θέμα).

Η Σίβυλλα (και τα γύρω απ’ αυτήν πρόσωπα) ως προφήτις, επίσης, εκφράζει και συμβολίζει το ελληνικό πνεύμα και συνείδηση απέναντι τόσο στην ρωμαϊκή τραχύτητα (θεώρηση που προκύπτει από τον μύθο ιδωμένο στα στοιχεία της εποχής του), όσο και στο πνεύμα του κατακτητή (αλληγορική θεώρηση, που στηρίζεται στις ιστορικές συνθήκες συγγραφής του έργου).

Στο έργο εκφράζονται προσωπικές ιδέες του Σικελιανού, διανοητικά σύγχρονες της εποχής τους, που όμως δίνονται μέσα από το θεατρικό ένδυμα της αρχαίας τραγωδίας και των κατηγοριών που παραδοσιακά το τραγικό φέρει (θρησκευτικές, ψυχολογικές κι άλλες). Βαρύνουσας σημασίας για την κατανόηση του έργου είναι οι έννοιες της «μαντοσύνης» (της μαντικής τέχνης ως μιας εσώτερης δύναμης, ανώτερης πνευματικά από τις υπόλοιπες εσωτερικές δυνάμεις του κάθε ανθρώπου), ιδιότητα που ως μυθικό πρόσωπο και σύμβολο φέρει ακέραια η Σίβυλλα, και του συγκερασμού του απολλώνιου και του διονυσιακού στοιχείου (η ατομική, λογική-σώφρων, προφητική, ένθεη λατρεία του Απόλλωνος σε συνδυασμό με την συλλογική, βακχική-ξέφρενη, εκστατική, χαρούμενη λατρεία του Διονύσου, λατρείες που βρίσκονταν σε πλήρη αντίθεση πριν από την έλευση του Διονύσου στους Δελφούς).

## Παραπομπές

## Βιβλιογραφία
**Σικελιανός - Η συνάντηση των Δελφών (τριάντα χρόνια από τον θάνατό του)*, «Ευθύνη»/Κείμενα της Μεθορίου 7, Αθήνα 1982.
*Γιώργος Βαρθαλίτης, «*Απολλώνια Μανία*», Ο καθρέφτης της Ηρωδιάδος. (Κέντρωνες για τη λογοτεχνία), «Ευθύνη»/ Αναλόγιο λγ΄, Αθήνα 2011, σ. 63-68.                             
*Μαντώ Μαλάμου, *Τα προσωπεία του Διονύσου. Η «Θυμέλη» του Άγγελου Σικελιανού και το αρχαίο δράμα*, εκδόσεις Γρηγόρη, Αθήνα 2014.         
*Θεόδωρος Ξύδης, «''Οι τραγωδίες του Σικελιανού''», περ. Νέα Εστία, τ. 90, τχ. 1056, 1η Ιουλίου 1971, σ. 847 - 853. 

Κατηγορία:Θεατρικά έργα του Άγγελου Σικελιανού
Κοινοβούλιο του Ηνωμένου Βασιλείου

Το **Κοινοβούλιο του Ηνωμένου Βασιλείου της Μεγάλης Βρετανίας και της Βορείου Ιρλανδίας** (αγγλικά: *Parliament of the United Kingdom of Great Britain and Northern Ireland*), κοινώς γνωστό ως *Κοινοβούλιο του Ηνωμένου Βασιλείου* ή **Βρετανικό Κοινοβούλιο** (British Parliament), αποτελεί το ανώτατο νομοθετικό σώμα στο Ηνωμένο Βασίλειο, στις εξαρτήσεις του βρετανικού Στέμματος και στα βρετανικά υπερπόντια εδάφη. Είναι το μόνο που κατέχει νομοθετική υπεροχή και απόλυτη εξουσία έναντι όλων των άλλων πολιτικών οργάνων στο Ηνωμένο Βασίλειο και τα εδάφη του. Επικεφαλής του είναι ο Μονάρχης του Ηνωμένου Βασιλείου (σήμερα ο Βασιλιάς Κάρολος Γ΄) και έδρα του αποτελούν τα Ανάκτορα του Ουεστμίνστερ στο Γουέστμινστερ του Λονδίνου.

Το Κοινοβούλιο αποτελείται από δύο σώματα, την Άνω Βουλή (Βουλή των Λόρδων) και την Κάτω Βουλή (Βουλή των Κοινοτήτων). Ο Μονάρχης αποτελεί το τρίτο συστατικό του νομοθετικού συστήματος (Βασιλιάς στο Κοινοβούλιο). Η Βουλή των Λόρδων περιλαμβάνει δύο διαφορετικούς τύπους μελών: τους Πνευματικούς Λόρδους (τους ανώτερους επισκόπους της Εκκλησίας της Αγγλίας) και τους Κοσμικούς Λόρδους (μέλη του σώματος των ευγενών) τα μέλη του οποίου δεν εκλέγονται με καθολική ψηφοφορία, αλλά διορίζονται από τον Μονάρχη κατόπιν πρότασης του πρωθυπουργού. Πριν από τη σύσταση του Ανωτάτου Δικαστηρίου τον Οκτώβριο του 2009, η Βουλή των Λόρδων ασκούσε και τη δικαστική εξουσία μέσω του νόμου των Λόρδων.

Η Βουλή των Κοινοτήτων είναι ένα δημοκρατικά εκλεγμένο σώμα με θητεία τουλάχιστον πέντε ετών. Τα δύο σώματα συνεδριάζουν σε ξεχωριστές αίθουσες των ανακτόρων του Ουεστμίνστερ (κοινώς γνωστά ως τα κτήρια του Κοινοβουλίου) στο Λονδίνο. Κατά συνταγματική συνθήκη, όλοι οι υπουργοί της κυβέρνησης, συμπεριλαμβανομένου του Πρωθυπουργού, είναι μέλη της Βουλής των Κοινοτήτων - ή, πιο σπάνια, της Βουλής των Λόρδων - και ως εκ τούτου είναι υπόλογοι στους αντίστοιχους κλάδους της νομοθετικής εξουσίας.

## Παραπομπές


## Δείτε επίσης
* Μπιγκ Μπεν
* Πύργος Βικτώρια (Ουεστμίνστερ)
* Πράξη Αναθεώρησης του Νόμου (1888)

## Εξωτερικοί σύνδεσμοι
* 
* 

Ηνωμενο Βασιλειο
*
Γκαουάλ (νομαρχία)

Το **Γκαουάλ** (γαλλ: Gaoual) είναι μία από τις πέντε νομαρχίες της περιφέρειας Μποκέ στη Γουινέα. Πρωτεύουσα είναι το Γκαουάλ.

## Γεωγραφία
Το Γκαουάλ βρίσκεται βορειοδυτικά της Γουινέας και βόρεια του Μποκέ. Συνορεύει στα βόρεια με την Κουνταρά, στα νότια με το Τελιμελέ, στα βορειοανατολικά με το Μαλί (νομαρχία), στα νοτιοανατολικά με τη Λελουμά, στα νοτιοδυτικά με το Μποκέ και στα δυτικά με τη Γουινέα Μπισσάου.

## Δήμοι
* Βεντού Μ'Μπουρ (Wendou M'Bour)
* Γκαουάλ-Σεντρ (Gaoual-Centre)
* Κακονύ (Kakony)
* Κουμπιά (Koumbia)
* Κουνσιτέ (Kounsitel)
* Μαλαντά (Malanta)
* Τουμπά (Touba)
* Φουλαμορύ (Foulamory)

## Πηγές
* Αγγλική Βικιπαίδεια (Gaoual Prefecture)

## Δείτε επίσης
* Νομαρχίες της Γουινέας

## Εξωτερικοί σύνδεσμοι
* 

Γ
Κουνταρά (νομαρχία)

Η **Κουνταρά** (γαλλ: Koundara) είναι μία από τις πέντε νομαρχίες της περιφέρειας Μποκέ στη Γουινέα. Πρωτεύουσα είναι η Κουνταρά.

## Γεωγραφία
Η Κουνταρά βρίσκεται βορειοδυτικά της Γουινέας και βόρεια του Μποκέ. Συνορεύει στα νότια με το Γκαουάλ, στα ανατολικά με το Μαλί (νομαρχία), στα βόρεια με τη Σενεγάλη και στα δυτικά με τη Γουινέα Μπισσάου.

## Δήμοι
* Γιουκουνκούν (Youkounkoun)
* Γκινγκάν (Guingan)
* Καμαμπύ (Kamaby)
* Κουνταρά-Σεντρ (Koundara-Centre)
* Σαμπαιλό (Sambailo)
* Σαρεμπουαντό (Saréboido)
* Τερμές (Termesse)

## Πηγές
* Αγγλική Βικιπαίδεια (Koundara Prefecture)
## Δείτε επίσης
* Νομαρχίες της Γουινέας

Κ
Λίμνη Μπούδι

Η **Λίμνη Μπούδι** (ισπανικά: *Lago Budi*,  προφορά ΔΦΑ: [ˈbuði]) προέρχεται από την Μαπουντούνγκουν λέξη *Füzi* που σημαίνει αλάτι, είναι μια παλιρροιακή λίμνη του υφάλμυρου νερού που βρίσκεται κοντά στην ακτή της περιοχής Αραουκανία, στη νότια Χιλή. Η λίμνη είναι μέρος των ορίων μεταξύ των κοινοτήτων της Σααβέδρα και του Τεοδόρο Σμιτ

Η λίμνη Μπούδι είναι μεταξύ των λίγων λιμνών της δυτικής ακτής της Αμερικής που έχουν τις εποχιακές εισροές του θαλάσσιου νερού. Μια άλλη διαφορά με πολλές χιλιανές λίμνες είναι ότι η λίμνη Μπούδι δεν είναι παγετώδους προέλευσης και δεν βρίσκεται στην οροσειρά των Άνδεων.

Η λίμνη σχηματίστηκε από τεκτονικές κινήσεις και ευστατικές μεταβολές στάθµης θάλασσας.

## Πηγές


## Εξωτερικοί σύνδεσμοι
* Geologia del Lago Budi - Γεωγραφία της λίμνης Μπούδι στο Ruta Geologica  
* Chile Travel: Lago Budi 
* visitchile.com: Lago Budi 
* Ecotours Chile: Ethnic Tour To Budi Lake
* Chile es Tuyo: Lago Budi 

Μπουδι
Μποκέ (νομαρχία)

Το **Μποκέ** (γαλλ: Boké) είναι μία από τις πέντε νομαρχίες της περιφέρειας Μποκέ στη Γουινέα. Πρωτεύουσα είναι το Μποκέ.

## Γεωγραφία
Το Μποκέ βρίσκεται δυτικά της Γουινέας και του Μποκέ. Συνορεύει στα ανατολικά με το Τελιμελέ, στα βορειοανατολικά με το Γκαουάλ, στα νότια με τη Μποφφά, στα βόρεια με τη Γουινέα Μπισσάου και στα δυτικά βρέχεται από τον Ατλαντικό.

## Δήμοι

* Καμσάρ (Kamsar)
* Κανφαραντέ (Kanfarandé)
* Κολαμπουί (Kolaboui)
* Μαλαπουγιά (Malapouyah)
* Μπιντιμοντιγιά (Bintimodiya)
* Μποκέ-Σεντρ (Boké-Centre)
* Νταμπίς (Dabiss)
* Σανγκαρεντί (Sangarédi)
* Σανσαλέ (Sansalé)
* Τανενέ (Tanéné)
## Πηγές
* Αγγλική Βικιπαίδεια (Boké Prefecture)
## Δείτε επίσης
* Νομαρχίες της Γουινέας

Μ
Διεθνές Αεροδρόμιο του Ελσίνκι

Το **Αεροδρόμιο του Ελσίνκι-Βάνταα** (IATA: HEL, ICAO: EFHK, , ), ή απλά **Αεροδρόμιο του Ελσίνκι**, είναι διεθνές αεροδρόμιο που εξυπηρετεί το Ελσίνκι της Φινλανδίας, με περίπου 16 εκατομμύρια επιβάτες ετησίως. Χρησιμεύει ως κομβικό σημείο (έδρα) για την Finnair, τον φινλανδικό αερομεταφορέα, καθώς και ως βάση για τις αεροπορικές εταιρείες Blue1, Norwegian Air Shuttle και Flybe των Βορείων Χωρών. Το αεροδρόμιο βρίσκεται στην πόλη Βάνταα, περίπου 5 χιλιόμετρα δυτικά της Τικουρίλα (Tikkurila), το κέντρο της Βάνταα, και 17 χιλιόμετρα βόρεια  του κέντρου της πόλης του Ελσίνκι.

## Ιστορία

## Παραπομπές


## Εξωτερικοί σύνδεσμοι
* 

Κατηγορία:Αεροδρόμια στη Φινλανδία
Κατηγορία:Διεθνή αεροδρόμια
Σίντι Κρόφορντ

Η **Σύνθια Αν Κρόφορντ** (*Cynthia Ann "Cindy" Crawford*, 20 Φεβρουαρίου 1966), γνωστή ως **Σίντι Κρόφορντ**, είναι Αμερικανίδα ηθοποιός και μοντέλο. Η επιτυχία της στο μόντελινγκ την έκανε μια διεθνή διασημότητα, που της έδωσαν ρόλους στην τηλεόραση και τον κινηματογράφο. Το 1995 το περιοδικό Forbes την ονόμασε το πιο ακριβοπληρωμένο μοντέλο στον πλανήτη. Έχει ονομαστεί ως μια από τις πιο σέξυ γυναίκες όλων των εποχών από διάφορες λίστες και περιοδικά, όπως αυτή του Men's Health. Είναι γνωστή για την ελιά ακριβώς πάνω από τα χείλη της και έχει εμφανιστεί σε εκατοντάδες εξώφυλλα κατά την διάρκεια της καριέρας της.

## Φιλμογραφία
### Κινηματογράφος

### Βιντεο

### Τηλεόραση

## Παραπομπές


## Εξωτερικοί σύνδεσμοι
* Cindy Crawford  at the Music Television (House of Style)
* Playboy Interview: Cindy Crawford

Κατηγορία:Φωτομοντέλα
Κατηγορία:Αμερικανίδες μοντέλα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Διεθνές Αεροδρόμιο της Βιέννης

Το **Διεθνές [[Αεροδρόμιο]] της [[Βιέννη]]ς** ( γερμανικά : Flughafen Wien-Schwechat? IATA: VIE, ICAO: LOWW), πρωτεύουσας της Αυστρίας, βρίσκεται στο Schwechat, 18 χιλιόμετρα (11 μίλια) νοτιοανατολικά της κεντρικής Βιέννης.

Είναι το μεγαλύτερο αεροδρόμιο της χώρας και λειτουργεί ως κόμβος για την Austrian Airlines και τη θυγατρική της, Tyrolean Airways. Είναι σε θέση να φιλοξενεί αεροσκάφη ευρείας ατράκτου, όπως το Boeing 747, και διαθέτει ένα ευρύ δίκτυο ευρωπαϊκών προορισμών και πτήσεων μεγάλων αποστάσεων στην Ασία, τη Βόρεια Αμερική και την Αφρική. Κατά τη διάρκεια του 2014, ο αερολιμένας δέχθηκε συνολικά 22.483.158 επιβάτες, αύξηση 2,2% σε σύγκριση με το 2013, και 230.781 κινήσεις αεροσκαφών.

Κατηγορία:Μεταφορές στη Γερμανία
Κατηγορία:Διεθνή αεροδρόμια
Δομή (αποσαφήνιση)

Η λέξη **δομή** μπορεί να αναφέρεται στα παρακάτω λήμματα:

* Δομή (γενικά για την έννοια)

καθώς και:
* Εγκυκλοπαίδεια ΔΟΜΗ

Επίσης, στις επιστήμες: 
* Ηλιακή δομή, στην αστρονομία
* Κοινωνική δομή, στην κοινωνιολογία
* Δομή (μαθηματικά)
* Δομή δεδομένων, στην πληροφορική
* Δενδρική δομή, στην πληροφορική
* Γιγαντιαία δομή, στη χημεία
Διεθνές Αεροδρόμιο Πήρσον του Τορόντο

Το **Διεθνές Αεροδρόμιο Πήρσον** του Τορόντο (, IATA : YYZ, ICAO : CYYZ) είναι ένα διεθνές αεροδρόμιο που εξυπηρετεί την πόλη του Τορόντο στο Οντάριο του Καναδά, καθώς επίσης την ευρύτερη μητροπολιτική περιοχή με συνολικό πληθυσμό 8,7 εκατομμυρίων κατοίκων. Το αεροδρόμιο βρίσκεται 22,5 χιλιόμετρα βορειοδυτικά του κέντρου της πόλης του Τορόντο, στην παρακείμενη πόλη της Μισισάουγκα. Το αεροδρόμιο ονομάστηκε προς τιμήν του Λέστερ Πήρσον, που υπήρξε Καναδός πρωθυπουργός και προσωπικότητα βραβευμένης με νόμπελ Ειρήνης.

Το Πήρσον είναι το μεγαλύτερο και πιο πολυσύχναστο αεροδρόμιο στον Καναδά. Το 2014, το αεροδρόμιο εξυπηρέτησε πάνω από 38,5 εκατομμύρια επιβάτες και πάνω από 430.000 αεροσκάφη χρησιμοποίησαν το αεροδρόμιο το 2013 για τις ανταποκρίσεις τους. Κατέχει σε παγκόσμιο επίπεδο, την 35η θέση στον κατάλογο με τα πιο πολυσύχναστα αεροδρόμια σε συνολική επιβατική κίνηση, την 24η θέση σε διεθνή κίνηση επιβατών και τη 15η θέση σε αριθμό πτήσεων. Το αεροδρόμιο αποτελεί σημαντική πύλη εισόδου για την πτήσεις με προορισμό τη Βόρεια Αμερική, αφού κατέχει τη δεύτερη θέση στη κίνηση επιβατών, μετά το Διεθνές Αεροδρόμιο Κένεντι. 

Το αεροδρόμιο είναι κύριος κόμβος της Air Canada. Είναι επίσης, σημαντικός κόμβος για τους επιβάτες της καναδικής επιβατικής αεροπορικής εταιρίας WestJet και της εμπορικής αμρικανικής αεροπορικής εταιρείας FedEx Express. Χρησιμοποιείται με μεγάλο αριθμό πτήσεων από τις καναδικές αεροπορικές εταιρίες Air Transat και την Sunwing Airlines. Την ευθύνη λειτουργίας του αεροδρομίου έχει η Αεροπορική Αρχή Μείζονος Τορόντο (Greater Toronto Aviation Authority, GTAA) και είναι ένα από τα οκτώ καναδικά αεροδρόμια που πληρούν τις αμερικανικές προϋποθέσεις εισόδου για επιβάτες πτήσεων με προηγούμενο προορισμό εκτός των Ηνωμένων Πολιτειών.

Από το αεροδρόμιο αναχωρούν πτήσεις προς τις μεγαλύτερες και τις μικρότερες πόλεις των επαρχιών και των εδαφών του Καναδά. Συνολικά, 75 αεροπορικές εταιρείες δραστηριοποιούνται στο διεθνές αεροδρόμιο και το συνδέουν με πάνω από 155 διεθνείς προορισμούς προς όλο τον κόσμο. Το Πήρσον είναι μαζί με το Κένεντυ, τα μόνα αεροδρόμια στη Βόρεια Αμερική με απευθείας πτήσεις και στις έξι κατοικημένες ηπείρους.

Τοροντο
Τοροντο
Κατηγορία:Τορόντο
Κώστας Σιδηρόπουλος

Ο **Κώστας Σιδηρόπουλος** ήταν Έλληνας διεθνής ποδοσφαιριστής, ο οποίος αγωνιζόταν προπολεμικά ως μέσος.

## Καριέρα
### Σε συλλογικό επίπεδο
Έγινε ευρύτερα γνωστός αγωνιζόμενος με τη φανέλα του Ηρακλή Θεσσαλονίκης επί μία τριετία (1931-1934) ως μέσος. Κορυφαία του στιγμή με τους "κυανόλευκους" η κατάκτηση της δεύτερης θέσης στο πανελλήνιο πρωτάθλημα 1933-34 όταν αγωνίστηκαν ως πρωταθλητές Βορρά στον διπλό τελικό εναντίον του πρωταθλητή Νότου, Ολυμπιακού Πειραιώς. Το καλοκαίρι του 1934 μετακόμισε στην Αθήνα όπου αγωνίστηκε με τα χρώματα του Παναθηναϊκού μέχρι το 1938.

Με τον Ηρακλή κατέγραψε 26 επίσημες συμμετοχές στα πρωταθλήματα Θεσσαλονίκης και στα Πανελλήνια πρωταθλήματα: 1 το 1928, 4 το 1929, 14 το 1932 και 7 το 1933.

### Στις εθνικές ομάδες
Αγωνίστηκε 10 συνολικά φορές με την εθνική Ελλάδας, το διάστημα 1932-1936. Το ντεμπούτο του πραγματοποιήθηκε στις 26 Ιουνίου 1932 στον εκτός έδρας αγώνα με τη Γιουγκοσλαβία, στο πλαίσιο του δεύτερου βαλκανικού κυπέλλου, υπό τις οδηγίες του Λουκά Πανουργιά.

## Παραπομπές


## Πηγές

* Το προφίλ του Κώστα Σιδηρόπουλου στο transfermarkt
* Ο Κώστας Σιδηρόπουλος στο epo.gr
* "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)
* Αll-time-roster, www.pao.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Ελλάδος
Brill Bruisers

Το "**Brill Bruisers**" είναι το έκτο άλμπουμ των The New Pornographers. Κυκλοφόρησε στις 26 Αυγούστου του 2014 από την Last Gang και τη Matador. Έκανε το ντεμπούτο του στο #13 του Billboard 200.
Όταν του ζητήθηκε να περιγράψει το άλμπουμ ο τραγουδιστής A.C. Newman είπε "ένας δίσκος εορτασμού... Μετά από περιόδους δυσκολιών, είμαι σε μια θέση οπού τίποτα στη ζωή μου δεν με στεναχωρεί και αυτό φαίνεται στη μουσική μας.". Για την προώθηση του άλμπουμ η μπάντα κυκλοφόρησε ένα διαδραστικό βίντεο για το ομώνυμο κομμάτι στις 10 Ιουνίου του 2014.

## Κομμάτια

* Το τραγούδι "Spidyr" είναι remake του τραγουδιού "Spider" από τον δίσκο των Swan Lake, "Enemy Mine"
* Μια ειδική έκδοση πολύχρωμου βινυλίου ήταν διαθέσιμη για προπαραγγελία. Η ειδική έκδοση αυτή επίσης συμπεριλάμβανε ένα τρισδιάστατο πόστερ και γυαλιά 3D.

## Συντελεστές
* A.C. Newman – φωνή, κιθάρα, παραγωγός
* Dan Bejar – φωνή, κιθάρα
* Kathryn Calder – φωνή, πλήκτρα, κιθάρα
* Neko Case – φωνή
* John Collins – μπάσο, παραγωγός
* Todd Fancey – κιθάρα
* Blaine Thurier – πλήκτρα, συνθεσάιζερ
* Kurt Dahle – φωνή, ντραμς
* Amber Webber - φωνητικά
* Kelly Hogan - φωνητικά
* Greg Calbi - mastering
* David Carswell - μηχανικός, μίξινγκ
* Louie Lino - μηχανικός
* Phil Palazzolo - μηχανικός
* Howard Redekopp - μηχανικός
* Stefan Nowarre - βοηθός
* Matt Roach - βοηθός
* Steven Wilson - σχέδιο
* Mike Zimmerman - σχέδιο
* Thomas Burden - σχέδιο

## Θέσεις στα τσάρτς
* ΗΠΑ - 13
* Καναδάς - 14
* *Billboard* Alternative Albums - 1
* *Billboard* Digital Albums - 18
* *Billboard* Independent Albums - 2
* *Billboard* Top Rock Albums - 3
* *Billboard* Tastemaker Albums - 1
## Παραπομπές


Κατηγορία:Άλμπουμ του 2014